JY LEES NOU 60 sekondes met Lianie May
Die sangeres Lianie May het 80 000 eksemplare verkoop van haar debuut-CD Vergeet my nie van 2007 (platinum-status is 40 000!). In Augustus vanjaar kom 'n nuwe CD met die werktitel Boeremeisie. Marguerite van Wyk het met haar gesels oor haar musiek, suksesresep en nuwe projekte.
Dié CD het weer 'n country-pop gevoel met up-tempo liedjies. Daar is ook ballades waarvoor ek net so lief is en selfs 'n 80's en ABBA-gevoel in van die liedjies. Die liedjies is meestal deur Johan Vorster, Sean Else en Vaughan Gardiner geskryf. ''Boeremeisie'' is deur Dewald Wasserfal. Dié liedjie is oor 'n boeremeisie wat ver van haar geliefde is en nie meer kan wag om by hom te wees nie. Dié liedjie se titel is maar eie aan my. Ék is 'n boeremeisie.
Dis 'n kombinasie van twee dinge: die liedjies het 'n country-pop gevoel. Jy kan lekker saam sing en dans soos op ''bel, bel, bel'', ''Boerevry'' en ''Soen my nie meer''. Dan kan mense hulle ook vereenselwig met 'n liedjie soos ''Vergeet my nie'', wat 'n dieper betekenis het. Aan die ander kant wil mense hulle ook kan vereenselwig met die sanger, die persoon agter die liedjie. Ek is 'n mense-mens, 'n boeremeisie van die Vrystaat wat musiek en mense geniet en waardeer.
Ek het op Vergeet my Nie die liedjies ''Bel, bel, bel'' en ''Ek kom huis toe'' geskryf. Op die nuwe CD is daar ook een van my liedjies. Ek is bevoorreg dat skrywers soos Johan Vorster en Sean Else vir my liedjies skryf.
Ek het nog net agt liedjies opgeneem en kan dus nog nie regtig liedjies uitsonder nie. Ek geniet elke opname van elke liedjie op sy eie, lekker manier, want dis 'n voorreg om 'n CD te kan opneem.
Om te kan doen waarvoor ek al so lank gewag het: sing, optree en CD's opneem. Ek geniet ook die ondersteuners, wat dit alles die moeite werd maak.
My ouers het my van kleintyd ondersteun. My ma het my na sangkompetisies vergesel en my pa het altyd gehelp om vir die backtracks te betaal wat ek vir optredes nodig gekry het. Johan Vorster en Sean Else het vir my 'n platekontrak aangebied en my sangloopbaan 'n groot hupstoot gegee. En die Liewe Vader het my bygestaan en die paadjie van dag een af saam met my gestap.
Aan my CD, en daarna is daar musiekvideo's. Ek sien ook daarna uit om deel te neem aan Huisgenoot se Skouspel in September vanjaar.